বরিশাল বিএনপির দেয়া তথ্যানুসারে, ২০১০ সালের নভেম্বর মাসে বরিশাল জেলা (উত্তর ও দক্ষিন) ও মহানগর বিএনপির কমিটি ঘোষণা করা হয়। কিন্তু ২০১৩ সালের নভেম্বর মাসে জেলা দক্ষিণ বিএনপির কমিটি বাতিল করে নতুন কমিটি ঘোষণা করা হয়। তবে মহানগর ও উত্তর জেলা বিএনপির কমিটির কোন পরিবর্তন হয়নি। দুই বছর পূর্বে এ দুটি কমিটি মেয়াদোত্তীর্ণ হয়ে যায়। কিন্তু দক্ষিণ জেলা বিএনপির কমিটির মেয়াদ চলতি বছরের নভেম্বর মাসে শেষ হবে। এরপরও ওই কমিটি পূর্ণাঙ্গ কমিটি ঘোষণা না করতে পারায় এখানেও কাউন্সিল করার সিদ্ধান্ত নিয়েছে কেন্দ্রীয় বিএনপি।